als_Latn dik_Latn sag_Latn
Ardhja e presidencës së re te Milani, pritet t’i japë frytet e saj qysh në merkaton e verës. Ende pa u ulur mirë në zyrën e presidentit, JongHong Li dhe bashkëpunëtorët e tyre kanë filluar nga punë për të transferuar lojtarë cilësorë për në sezonin e ardhshëm.
Sipas asaj që shkruajnë mediat angleze, me shumë mundësi blerja e parë e kinezëve do të jetë Cesc Fabregas. Mes palëve flitet se është gjetur një akord dhe pritet që marrëveshja të zyrtarizohet shumë shpejt.
Në merkaton e janarit që sapo lamë pas mesfushori spanjoll ishte një nga objektivat kryesorë të skuadrës, por ai vendosi të qëndrojë te Chelsea. Tashmë kur Fabregas e ka humbur vendin e titullarit në ekip, spanjolli po mendon largimin prej kohësh dhe me të gjitha gjasat në sezonin e ri do të veshë fanellën kuqezi të Milanit.
als_Latn als_Latn als_Latn